system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Kuna?
assistant
Kuna croată (în , pe scurt: Kuna, cu simbolul kn, iar HRK potrivit normei ISO 4217) a fost unitatea monetară a Croației de la data de 30 mai 1994 până la data de 1 ianuarie 2023, când a înlocuit dinarul croat, care succedase provizoriu dinarului iugoslav. Pe 1 ianuarie 2023 Croația a adoptat moneda euro.

Kuna era împărțită în 100 lipa.

Nu avea nici o relație cu diferitele valute slave denumite "koruna" (tradus kruna în croată), ce are sensul de "coroană".

Istoria kunei croate 
Moneda kuna era utilizată în Slavonia, în Evul Mediu, din 1018 și între 1260 și 1380.

Kuna a reapărut ca unitate monetară în 1941, în Statul Independent al Croației (Nezavisna Država Hrvatska).

Ea a fost folosită în al Doilea Război Mondial și de partizanii croați antifasciști, care puneau în circulație bonuri valorice emise în kuna.

Kuna a fost retrasă din circulație între 30 iunie și 9 iulie 1945, fiind înlocuită de dinar, la origine monedă a Serbiei, devenită unitate monetară a întregii Iugoslavii, cu rata de schimb de 40 kuna = 1 dinar.

În 1991, în urma alegerilor parlamentare croate libere care au avut loc în 1990 și ca urmare a unui referendum, Croația și-a declarat independența față de Republica Socialistă Federativă Iugoslavia. La sfârșitul anului 1991, dinarul croat, unitate monetară de tranziție, a înlocuit dinarul iugoslav la paritate egală. În timpul existenței sale, dinarul croat s-a devalorizat cu un factor de 70.

În 1993, Banca Națională a Croației (Hrvatska narodna banka) a pus în circulație o serie de nouă monede metalice (1, 2, 5, 10, 20 și 50 lipa și 1, 2 și 5 kuna). Apoi, dinarul croat, monedă de tranziție este înlocuită definitiv de kuna, la 30 mai 1994.

Cursul kunei a fost stabil în raport cu moneda unică europeană euro: între anii 2005 și 2009, 100 EUR au valorat aproximativ între 710 HRK și 751 HRK (sursă: European Central Bank, Eurosystem).

În august 2010, 1 Kuna valora aproximativ 0,58 RON (1 Euro = 7,29 HRK).

Monede metalice croate în circulație

Bancnote croate în circulație 

Bancnotele croate aflate în circulație au fost tipărite în Germania, de Giesecke & Devrient.

 Bancnotă de 5 kuna (această bancnotă nu mai are curs legal.)
 avers: Petar Zrinski și Franjo Kristof Frankopan
 revers: Varaždin
 Bancnotă de 10 kuna 
 avers: Juraj Dobrila
 revers: Amfiteatrul roman din Pola
 Bancnotă de 20 kuna
 avers: Josip Jelačić
 revers: Vukovar, Porumbelul Vučedol
 Bancnotă de 50 kuna
 avers: Ivan Gundulić
 revers: Dubrovnik
 Bancnotă de 100 kuna
 avers: Ivan Mažuranić
 revers: Rijeka
 Bancnotă de 200 kuna
 avers: Stjepan Radić
 revers: Osijek
 Bancnotă de 500 kuna
 avers: Marko Marulić
 revers: Split
 Bancnotă de 1000 kuna
 avers: Ante Starčević
 revers: Statuia regelui Tomislav

Rate de schimb 
Leu (RON) |
Euro | 
Dolar

Note

Vezi și 
 Denar
 Dinar iugoslav

Legături externe 

  Ron Wise's Banknoteworld: Croatia 
  Website-ul Băncii Naționale Croate / Hrvatska narodna banka
  Catalog de ​​monede moderne croate

Economie
Croația
Monedele Europei
Numismatică
Monede înlocuite de euro